VGs oddstipser svarte leserne
Til tross for at det er blant annet FA-cup-finale, ishockey-VM, Bundesliga, Serie A og La Liga på oddsprogrammet i dag, kryr det ikke av gode oddsobjekter nå som de fleste ligaene er avgjort. VGs oddstipser Truls Lauveng velger dermed å prøve seg på et lite langskudd med såkalte motivasjonsspill. - Valladolid har sett ut som de har vært klar for ferie lenge. Er fortsatt ikke helt trygg, men mye skal til for at de rykker ned. 1-4-4 på de ni siste rundene er i alle fall labre saker. Deportivo kjemper med nebb og klør for å overleve. La Coruna-laget er ubeseiret på sine syv siste kamper (4-3-0). Kun de tre topplagene kan vise bedre form. Er altså mest på hugget av disse to, og skal også være mest motiverte, skriver Lauveng. Borteseier til 2,50 i odds blir VGs tips i den kampen. - Rent motivasjonsspill. Bordeaux er midt i haugen uten noe å spille for. Med 1-5-1 på de syv siste rundene, kan det virke som om motivasjonen er så som så. Nancy røk 0-3 hjemme for ligatreer Lyon sist, og har bare ett poeng til nedrykksplass. Hadde dog 4-2-0 på de seks foregående ligamatchene, og skal være mer sultne enn vertskapet. En ny borteseier. 3,05 i odds her. Når det kommer til FA-cupfinalen på Wembley er Manchester City store favoritter mot Wigan, og 1,30 er ikke mye å skryte av i en finale. Mer spennende blir dermed handicap-spillet med 0-1 i utgangspunkt og 1,80 i odds. - Denne trippelen blir et lite langskudd med pene 13,73 i odds. Her kan du levere din oddslapp
På en dag uten de helt store oddsobjektene svarte VGs oddstipser Truls Lauveng på dine oddsspørsmål.